[{"text_idx": "#000002", "text": "Teatri kunstiline juht Mirko Rajas ..."}, {"text_idx": "#000004", "text": "Eesti Noorsooteater tutvustab kolmapa\u0308eval, 29. septembril Ferdinandi saalis ja Elisa Stage\u2019is veebiu\u0308lekandena oma 70 aasta juubelit ta\u0308histava hooaja uuslavastusi ning teatri la\u0308hemaid ja kaugemaid plaane. Vestlusringis arutavad gu\u0308mnaasiuminoored teemal \u201eMillist teatrit noor vajab? Mida ootab noor teatrist?\u201c."}, {"text_idx": "#000005", "text": "Eesti Noorsooteatri 70. hooaeg algas A. H. Tammsaare filosoofilise miniatuuriga \u201ePoiss ja liblik\u201c, mille to\u0303i va\u0308ikelaste jaoks lavale Leino Rei. Ja\u0308rgmisena jo\u0303uab lavale Euge\u0300ne Ionesco \u201eNinasarvik\u201c noortele ja ta\u0308iskasvanutele, mille lavastaja Sander Pukk peegeldab mh inimka\u0308itumise absurdsuse ajatust. Ernst Peterson-Sa\u0308rgava kirjapandud ennemuistsed jutud Reinuvader Rebasest jo\u0303uavad laste ette Anne Tu\u0308rnpu lavastuses \u201eRepan, sa\u0308h, po\u0303ll\u201c novembris."}, {"text_idx": "#000007", "text": "Loomulikult on juubelihooajal varuks veel mitmeid loomingulisi u\u0308llatusi igas vanuses noorele vaatajale. Muuhulgas avatakse Nukuteatrimuuseumis 5. novembril armastatud nukuna\u0308itleja ja -lavastaja Helle Laasi 80 aasta juubelile pu\u0308hendatud na\u0308itus. Hooaja va\u0308ltel oodatakse muuseumisse kunagi teatrist kodudesse ra\u0308nnanud nukke ning kogutakse ku\u0308lastajate esimesi ma\u0308lestusi nukuteatrist. Ma\u0308rtsis avaneb ajaloona\u0308itus, kus on kajastatud teatri seitse ku\u0308mnendit na\u0308idetega silmapaistvatest inimestest, lavastustest ja nukkudest."}, {"text_idx": "#000008", "text": "Uuel, 70. hooajal vo\u0303etakse ja\u0308rk-ja\u0308rgult kasutusele teatri uus logo ja muutunud visuaalne identiteet."}, {"text_idx": "#000009", "text": "O\u0303petajate Lehel on o\u0303igus avaldada teie kirjutatud kommentaar paberva\u0308ljaandes. Kommentaari pikkus ei tohi u\u0308letada 3000 ta\u0308hema\u0308rki. O\u0303petajate Lehe kodulehe kommentaarid on modereeritavad ja avaldatakse pa\u0308rast toimetamist hiljemalt kommentaari saatmisele ja\u0308rgneva to\u0308o\u0308pa\u0308eva hommikuks. Lehel on o\u0303igus ja\u0308tta saadetud kommentaar kodulehel avaldamata. Iga kommentaari edastaja arvuti IP-aadress, sessiooni identifikaator ja kommenteerimise aeg salvestatakse andmebaasis. O\u0303petajate Leht ei vastuta kommentaaride sisu eest!"}]